
lui Gabi, 

pasăre nemuritoare 
a tinereţii mele, 
iubire de asemeni şi 
mamă a copilului meu 


Motto 

POEZIA... 

Ca şi dragostea 
e mereu crudă 
şi asemenea unui copil 
ea niciodată nu ia 
prizonieri 


...la fel există şi trăieşte 
şi poemul meu! 




Cuvânt înainte 


Am făcut cunoştiinţă cu poezia lui Emanuel Pope în 
urmă cu câţiva ani, când am văzut strecurată în 
materialul pe care îl tehnoredactam pentru Revista 
Alchemia, o poezie care m-a tras de mânecă şi de 
guler şi apoi mi-a sărit pe tastatură şi m-a înhăţat 
de degete. Poezia se numea “Javră la două 
capete” şi era o adevărată demonstraţie de 
virtuozitate, o “ars poetica” a unui suflet care 
muşca din rai cu o falcă şi din abisurile iadului cu 
cealaltă. 

De atunci, am citit multă poezie memorabilă ieşită 
de sub peniţa lui Emanuel Pope, printre care se 
numără şi versurile ce intră în compunerea 
Volumelor de Aer II. 

Am avut bucuria să trec la ilustrarea şi paginarea 
acestei cărţi, ca urmare a unui concurs de carte 
găzduit de Revista Alchemia. Concurs pe care 
autorul l-a câştigat cu o bună selecţie de versuri şi 
cu o scrisoare ce ne-a încălzit inimile şi merită 
reprodusă aici, împreună cu răspunsul redacţiei: 



Salut Alchemia! 


Cum ştiu că în laboratoarele tale orice este posibil, 
îndrăznesc să-fi cer ajutor. Pe scurt despre ce este 
vorba: în aproape trei ani (2015, 2016 şi puţin din 
2017) s-au strâns - dincolo de proiectele pe care mi 
le-am propus şi de care m-am ţinut atât cât am 
putut - o sumă de poeme pe care le-am tot pus 
deoparte sub o aşa numită titulatură “Volume de 
Aer II”, existând deja publicată în 2015 o altă 
plachetă cuprinzând o parte din poemele scrise şi 
salvate între anii 1983 - 2014 sub titlul “Volume de 
aer /". 

Ei bine, aceste poeme sunt de tot soiul, adică au 
diferite tematici, valori şi sunt scrise în diferite stiluri. 
Dar oricum ar fi ele, ele tot îmi sunt dragi chiar 
dacă le-am ţinut cum îşi ţin unii cenuşăreasa în 
casă. Şi acum as vrea să le fac oarecum dreptate 
şi să le găsesc o formulă în care să le îmbrac, să le 
pot reda şi altor cititori dinafară şi dincolo de mine. 

Misie teribil de grea! Ştiu, dar mă gândeam că voi, 
magicienii, aţi putea găsi o hăinuţă şi pentru balul 
acestei biete făpturi. 

Emanuel Pope 

Dragă Emanuel, 

Laboratoarele noastre vor găsi formula 
vestimentară cea mai potrivită pentru balul la care 
intenţionează să participe cartea ta. îţi mulţumim 
că ai apelat la noi! 


Alchemia 



Parcurgând conţinutul acestor volume de aer am 
găsit în ele multe motive de inspiraţie şi respiraţie. 
Dragoste, prietenie, extaz, însingurare, hybris, 
smerenie, credinţă, îndoială, intensitate a pasiunii 
sau detaşare... toate acestea şi multe altele sunt 
stările care alcătuiesc atmosfera lumilor create de 
Emanuel în poemele lui. Volume de cer senin, sau 
noros, volume luminate de incendiul magnific al 
vreunui apus, sau prinse în vârtejul unui uragan... 

Am reuşit să cuprind în ilustraţiile mele doar mică 
parte a gândurilor şi sentimentelor pricinuite de 
călătoria prin vastele ţinuturi aeriene dintre 
coperţile acestui volum, unde fiecare poem este o 
“minunată lume nouă”. 

De aici invitaţia de a-l explora pe cont propriu şi de 
a-i descifra secretele cu deschiderea, curiozitatea 
şi curajul necesare oricărei mari călătorii. 


Sasha Segal, 
iulie, 2017 




/^L 


orice poem e un ecou... 

lui Luciano Pavarotti 


orice poem e un ecou, 
e toată puterea strigătului tău 
totdeauna ultimul 
indiferent de adevăr, 
indiferent de minciună, 
indiferent de câte ori ai recidiva 
pe jumătate adormit 
pe jumătate scufundat 
în albia mortii 
aşteptând răspunsul ei. 

orice poem e o lebădă în bătaia puştii. 

când eşti tânăr... 

lui Corneliu Leu 


Când eşti tânăr 

atât de multe lucruri se pot schimba, 
câte nu se pot schimba cât eşti tânăr! 

- binevenitâ-i schimbarea - 

iubita, numărul de telefon, reşedinţa, 

opţiunile politice, adresa de email 

până şi mersul pe stradă 

ţi-l poţi schimba, 

un timp, 

când eşti tânăr. 

Când eşti tânăr 

atât de multe lucruri se pot uita 
câte nu se pot uita cât eşti tânăr! 

- uşoarâ-i uitarea - 

iubita, numărul de telefon, reşedinţa, 
opţiunile politice, adresa de email 
până şi prietenii 
se pot uita, 
o vreme, 
când eşti tânăr. 

Când ai 83 de ani însă, 

numai mersul ţi-l mai poţi uita 

undeva pe o stradă, 

numai reşedinţa ţi se mai poate schimba 

undeva în cer, 

şi nicidecum iubita, 

nicidecum telefonul, 

nicidecum opţiunea politică, 

nicidecum adresa de email. 

...iar prietenii ştiu de ce 
te privesc plângând, 
când de noapte grăbiţi, 
fiecare lângă fiecare aşteaptă, 
încolonaţi la sânge 
...ca uitarea. 

indienii 

lui frotelo 

Hai, frate, prin apa zilelor noastre trecând 
doar caii să-i lăsăm să se înece 
şi-n unda ei plătind tribut 
adânc să-nfigem tomahawk-ul, 
tot frăţeşte. 

Apoi pe mal sporovăind, 
la foc să ne uscam 
şi rănile şi jeanşii 
şi să privim cum trece 
deasupra Carul Mare, 
prin iarba stelelor tăcut. 

îngerul m-a privit 


a venit îngerul la mine şi n-a scos un cuvânt 

s-a aşezat obosit lângă mine 

şi numai m-a privit... 

cum privesc eu toamna 

mărul din grădină 

găndindu-mă că n-am rodit. 


sms de toamna 

Măriei 

sper ca ploaia să se fi oprit în oraşul tău, 
la mine s-a oprit doar ecoul... 
cu urlet de fiară 

sapă acum adânc în umerii mei. 

femeia nomada 

Mădălinei 

Va veni moartea şi va avea obrajii tăi, 
maci înfloriţi în câmpie uitată, 
soarele lumii pierzăndu-se-n ei. 

Va veni moartea şi mă va privi cu ochii tăi ,* 
dimineţi de august arzând zorii cu ei. 

Va veni moartea 

şi cu buzele tale de femeie nomadă 
mă va iubi. 


* inspirat după Cesare Pavese “Va veni moartea şi 
va avea ochii tăi’’. 

t#rg, obor, gheşeft 
sau pleaşcâ 


tuturor ceLOR 
ce-mi bat în poartă 
şi vor să cumpere OM VIU. 

Tot cumpăraţi, tot cumpăraţi 
şi nu vă pot pricepe 
nici pofta, nici averile însumate, 
cadavrele prin curţi stocate. 

De ce nu ne lăsaţi în pace? 
v-am spus cinstit 
pe banul vostru 
orbitor 

un hoit primiţi în schimb 
şi atât 

...de fiecare dată. 

Voi, filantropi, 

mărunţi crescuţi ca şerpii 

din laptele vărsat prin pieţe. 

paiaţe îndesate până-n vârf 

de căiţi de carte, 

ce zilnic vă frecaţi pe burţi 

cu metafizici 

de ce nu vă porniţi 

într-un comerţ cu Luna?! 

şi avid de-acolo să vă cumpăraţi 

cu banii gheaţă 

averea strânsă de milenii: 

toată SILA, 

FRIGUL, 

toată MILA, 

şi ÎNSINGURAREA 

POEŢILOR ce mor răniţi pe stradă. 

...mi-e greaţă şi ca pe o poamă crudă, verde, 
poemul ăsta eu vi-l vărs la toţi în braţe! 

E gratis, devoraţi-l ! 
iar la poartă 

să nu-mi mai căutaţi pricină, 
căci "eu sunt rmort“ 
şi ochiul vostru mă oftică 
dincolo de moarte! 

Mr. Martell 

lui Laur Poşa 


Mr. Martell e un domn cu uzanţe fine, 
în redingotă albastră încheiată la cinci ace 
şiîntr-atăt de bogat 

încât e o plăcere în compania domniei sale 
să-ţi petreci dimineţile. 

Fiind un tip rezervat, riguros educat 

e dintre puţinii rămaşi 

ce azi mai ştiu durerea s-o asculte. 

...şi asta în ciuda vastei sale experienţe 

sau poate tocmai de aceea, 

cu aerul unui om încurcat 

abia târziu, pe înserat, vag dacă aminteşte 

câte ceva şi despre sine. 

în general prietenia cu un astfel de caracter 

te face capabil de fapte greu de imaginat 

altfel cum mi-aş putea explica 

simţul oarecum afectat, 

pe care l-am dezvoltat: 

caritabil-comunitar-exagerat?! 

Aşa am început să invit, 

-în ciuda sărăciei mele - 
alături de noi, la şuete, 
şi alţi cetăţeni debusolaţi. 

Domnul Martell nu s-a supărat 

şi ne-a privit pe toţi mereu cu blândeţe, 

chiar şi atunci când am început să-l “vând” 

sub blazonul unor cheltuieli de subzistenţă. 

îmi imaginam durerea celorlalţi 

şi doar nu puteam sta deoparte 

când le ştiam singurătatea, 

emoţiile, disperarea 

- toată ziua singuri pe Facebook - 

şi am crezut mereu ca e un act de nobleţe 

să le oferi oamenilor un partener real de discuţii. 

în timp s-a dovedit că am dreptate 
şi azi în clubul înfiinţat 
suntem nenumărabili. 

E uimitoare 

forţa de regenerare a prietenului meu, 
pofta sa de viaţă, 

şi-n fiecare zi cinstim voioşi anul naşterii sale: 

1715. 

...lângă Domnul meu 


Azi am fost tare înfometat 
- ca un lup turbat aş putea spune - 
şi l-am apucat pe Dumnezeu de picior! 

O să spuneţi că nu e cu putinţă 

şi sunt de acord, nici eu n-aş fi crezut 

că tocmai foamea asta nebună 

mi-l va aduce aproape, 

în plus aveam un gând secret 

şi dimineaţă cum am prins minunata de chenzină 

am şi fugit iute de-am cumpărat 
o sticlă de Havana 

de parcă aş fi ştiut că va trebui să-mi întăresc curajul, 
doar nu se cădea să mor cu El apoi, acolo, în stradă, 

...şi până casă l-am târât numai 
plin de vioiciune şi vlagă. 

Tot drumul s-a deşirat după mine şi m-a bodogănit 
că aşa ceva nu se face şi încă altele 
căte-n lună şi-n stele, 

iar carnea Lui în timpul ăsta 
atingând pământul 
scotea flăcări electrice 

ca un tramvai în plină viteză înainte să “rupă” şinele. 

Eram amândoi, ce să vă zic, un spectacol, 
dar asta nu m-a impresionat deloc 
aveam doar ţelul meu: 
să-l sărbătoresc azi pe Eminescu 
la picioarele Domnului meu. 

unei iubiri din prima tinereţe 


Ce frumos ne-am reîntâlnit 
tu, povară albastră a iernii, 
eu, rumeguş de copac. 

M-ai primit din nou în mâinile tale, 
căldura căminului tău amintind 
de semeţia înfrântă a unui orgoliu 
tânăr. 


ce pofta nebuna 

ce poftă nebună, ce goană bizară, 
lumea aceasta, 
împingând nestăvilit lucrurile 
pănă-n apropierea morţii mele! 

am putea fiecare... 


am putea fiecare 

să ne trăim viaţa 

îngrijoraţi o singură dată 

într-o mie de ani 

şi fără să irosim multe cuvinte 

am scrie astfel un poem tulburător 

dacă am fi nemuritori şi poeţi, 

dar nu suntem 

şi fiind mai mult plecaţi 

decât în vecinătatea vieţii 

ratăm totul fără deosebire. 

ce e poezia? 


ce e poezia? 

dacă nu un pod 

între două singurătăţi metalice 

între două maluri nevăzute, 

tăcute, 

ţipăt de recunoaştere 
în preliminariile unui măcel 
şi tu. 

Poet, 

apropiindu-te încet 
călcând ceaţa 
ca un tigru cu nervi de oţel 
gata să-ţi sfăşii prada. 

pescarul 

Ninei 

cei ce-s născuţi lângă ape 
nu-s mai buni decât alţii, 
numai sângele lor, poate, 
veşnic ţintind către casă 
tot mai mult în inima lor 
ca-ntr-o deltă adastă. 

...şi doar sufletul lor, 
de pescar lipovean, 
cu mâini aspre de muncă, 
seara tăcut dintr-o lotcă 
mai aruncă năvodul, 
spre un vis 

alergând printre ape 
fără umbră, 

ca o ştiucă cu trupul de aur. 

frumuseţii 

de flori, florii şi nu numai 


dacă vreunul dintre noi ar fi azi Dumnezeu 
unui popor de flori nu i-am putea 
adăuga în dar Frumuseţii 
decât Nemurirea. 

...dar cum niciunul dintre noi 
nu este El 
-oh, nu! 

pelerini trecători printr-un rai de văpăi 
nu le putem dori decât 
înmulţire veşnică! 

nici 

“Mânca-v-ar Raiul” 
(Părintele Cleopa) 

Azi sta un nor 
deasupra unei flori 
Vino norule, 
i-am spus 

şi aşează-te mai bine 
pe fruntea mea 
El sta. 

astea doua sunt ferestrele mele... 


uite... 

astea două 
sunt ferestrele mele 
Priveşte-le bine! 

cu ochiul tău de fosfor şi mirosind a sulf. 
Tu bestie de zvon şi ciudă 
spune-mi care e uşa casei tale 
şi care sunt ferestrele tale 
ca să te bântui şi eu 

Spune-mi când fugi 
pe unde ieşi: 
pe uşă, 
pe fereastră 
sau pe horn 

ca să ştiu cum să-ţi măsor statura 
şi când vii să mă vizitezi 
ai tu două braţe ca mine 

şi cu ele ai învăţat 
să sapi de dimineaţă până seara 
pentru un ban pe care-l urăşti 
şi două picioare 
îndeajuns de puternice 

să ducă un mort 
cum am eu? 

sau eşti doar unul dintre cei vânduţi 

ceînspăimăntă-n somn 

plânsul pruncilor abia născuţi 

şi cu “EL” împreună 

învărţi lucrurile 

în odaia mea 

să-mi vezi înfricoşarea? 


Bestie, NEVER, NEVER 
tu NU VEI AVEA ce am eu! 
păcatul tău va fi în veci 
doar slugă amară 
a păcatului meu 

tu care dai roată iubirii mele de oameni 
spune-mi: 

când mă loveşti, 

ce-ţi doreşti cel mai mult, 

sălaşul, liniştea, frica sau disperarea mea? 

febra aurului 


Am visat că erai o femeie cu trup de apă 
nimfă înotând prin unda unui rău vijelios de munte 
iar eu îmi coborâsem de pe mal, 
prudent căutând, 
mâinile înăuntrul tău. 

Aveam deja la îndemână, 
pregătită, 

sita căutătorilor de comori 
când inima ta ca un peşte viu 
a alunecat speriată 
în căuşul palmelor mele 

Vezi, spre deosebire de poezie, 
în vis orice e posibil! 

apoi fără să cuget 
am sărit cum eram 

jumătate om - jumătate fiară de pământ 
în mijlocul văltorii absurde 
cu mâinile încă strâns ţinând, 
îngemănate, 
inima ta... 

ea batea din nou liberă, 
înăuntrul tău, 
şi fiecare şoaptă a ei 
se reverbera în cuprinsul apelor 
şi-n tot trupul meu 
cu puterea unei unde de şoc 

Vezi, în vis e posibil! 

Stăm prostit, legănat aşa 

de tine, de ea şi de ape 

- timpul nu mai conta - 

îmi plăcea modul vostru nou, interesant, 

de a-mi vorbi şi oglindi faţa 

deşi te auzeam 

de pe sub pietrele mari, rotunde, de rău 

râzând în hohote de mine 

într-un fel care mă făcea să mă ruşinez 

sincer, de-a dreptu'. 

şi ca să mă apăr cumva, 

ţin minte doar că-mi repetam în gând: 

“numai aşa voi putea să cunosc fericirea" “numai 
aşa voi putea să cunosc fericirea" “numai aşa voi 
putea să cunosc fericirea" 

în vis e posibil! 

lipit de spate 


Azi voi pleca şi eu... 

tu care atâţia ani mi-ai stat lipit de spate 
nerăbdător tânjind la locul meu 
te bucură şi treci în faţă. 

Pieptul sus, 
privirea vitejească 
atenţie la comandant: 
urmează în curând 
apelul tău! 

(...) -exit 


există lucruri peste care se aşează mereu 

noi şi noi alte lucruri 

uneori firesc, alteori mai puţin 

şi locul lor necesar şi înfrânt 

contemplând marea 

ne-am obişnuit să-l numim 

: maluri, 

toate cu o privire de lut 
: pieţe de capital şi industrii 
n-au fost şi nu sunt nimic 

numai urma unui neam de furnici 

alergând îngrozit peste ape: 

niciodată sătul, 

niciodată acasă, 

deşi-n cuvânt mai există 

un finut locuit 

intens şi adânc. 

există lumi peste care 
noi şi alte lumi se aşează 
niciodată firesc, niciodată plăcut 
şi locul lor ne-am obişnuit să-l numim 
contemplând marea 
: ţărmuri 

toate având o statură ciudată 

când de stăpâni, când de sclavi 

nu au fost şi nu sunt 

decât umbra unui neam alergând 

istovit peste ape: 

niciodată sătul, 

niciodată acasă, 

deşi-n cuvânt mai respiră 

un pământ locuit 

din adânc. 

cum există şi trăiesc liniştit laolaltă 
ca spicele veşnice dintr-un lan necules 

marile iubiri de neatins vreodată, 

lângă alte şi alte iubiri ce mor neştiute, 

şi locul lor comun îl numim 

contemplând marea 

: pace 

sau prietenii 

sau neşansă 

însă niciodată rase 

niciodată popoare 

cum în cuvânt se zideşte 

un tărâm neumbrit 

hrănit din fibra singurului meşteşug firesc 
al oamenilor. 

soarele albastru 


Am văzut, îl văd 

şi aud încă vorbindu-se destul de des 

despre soarele roşu, 

la fel şi despre fraţii acestuia 

tot atât de radicali 

soarele negru şi soarele verde 

iar pe cel galben îl mai vedem încă desenat de copii 
pe trotuare 

însă prea puţin deşi e atât de vizibil 
vorbim azi 

despre cel în lumina căruia 
ne construim cu toţii ziduri: 
soarele albastru - sursa narcisismului - 
lumina depresiilor noastre, 

lagună dureroasă, sigură, a fiecărei personalităţi. 

Despre el de ce nu ne vorbeşte nimeni 
şi de ce nu-l preamărim în versuri 
din moment ce e atât de prezent 
şi în marginea extinsă a umbrei noastre 
prin cerneală albastră 

el semnează orice act al creativităţii umane?! 

pe front la Ljubljana 

(după o întâmplare din 2004) 

Iubite “El Comandante” 
poemul acesta azi îl cânt 
la Bucureşti şi nu în Havana 
pentru toţi “el gringo" morţi, 
făcuţi pământ, 
căzuţi 
pe front 
la Ljubljana. 

Beau azi şi scuip sărat pământ 
strângând la piept tequila sfântă 
şiînjurîn zeci de limbi de plumb 
amaru' vieţii ce m-a vrut nefrânt 
lâsându-mi fraţii în mormânt 
pe front 
la Ljubljana. 

Din câţi am fostîntr-un cuvânt 
porniţi pe malul Albionului 
doar doi am mai rămas 
şi aceia sluţi. 

Trâiascâ-n veci, în veci neaşternut 
partidul care ne-a minţit pe toţi: 
Partidul Inimilor Zdrobite din Anglia. 

iubirea mi-a spus 


Iubirea mi-a spus: 

Fă bine şi ascunde-te! 

Fă bine şi taci! 

şi nu mai vorbi în numele meu 
...pentru Dumnezeu 
nu contează cât eşti de beat 
eu ştiu bine ce ascunde sufletul tău 
tu ştii bine cât ai cules 
n-are rost să explicăm 
deci, taci! 

luptătorul shaolin 


Luptătorule neînfricat 

timp de 12 luni ai bătut 

ca un călugăr shaolin orgolios 

cu tălpile goale şi neînarmat 

drumurile de ocnă şi sare 

şi mulţimea duhurilor rele 

din inima ascunsă a pământului 

şi în pofida tuturor opreliştilor, 

hrănindu-te frugal 

numai din cămara furnicilor 

şi din rădăcina viselorîngheţate la suprafaţă 

ai ieşit victorios 

la mine-n grădină 

aruncăndu-mi la picioare, 

scutul iernii înfrânte. 


De-acum, eu am înţeles! 
şi tu pe alte văi să apuci 
ca tuturor să le vesteşti 
izbânda ta cea bună. 

mai ceva decât Excelenţa Sa 
Monseniorul Antipa 


Proptit ca dulapu-n geamlâcul firii 
stau aci şi-mi zic: 

“Haide, şeitan de-aş fi 

aş găsi bani până şi-n cais!” 

şi n-ar trebui sâ încep decât de-acum şi de-aici: 

uite aşa! 

sâ smulg din loc cerceveaua 

şi în urmâ-mi sâ las şi cearşaful şi plapuma 

şi numa'în şalvari ca turcii la musaca îmbrăcat 

oleacă sâ mâ-ngrâmâdesc cu VIP-urile la joc 

unde fârâ sâ de vreo patalama 

din două zaruri la table i-aş milui de bani pe toţi 

dar şi de cataiful de sub nas 

laolaltă cu sarailiile, baclavalele, braga şi harbuzul 

şi mai ceva ca un dragoman apoi 

- după ce le-a înfipt tuiul în cur la vizirii hoţi 

ca sâ le treacă chefu 1 de birlici şi de biruri ascunse - 

boier aş fi şi traiul peste noapte mi-ar fi tot pembe 

numai un zaiafet 

încât de atâta pagubâ la bâuturâ prin casâ 
pânâ şi geamgiul din cartier 
s-ar crede paşâ. 

Imamul, desigur, 

în felul lui caraghios 

zilnic m-ar soma sâ o las mai domol 

însâ eu de-acum pehlivan cu ştaif, 

tot de treburi mi-aş vedea aşa cum mi le ştiu 

“tot pe ghiol în jos 

şi la mândruţe duios" 

şi cu scrisorele pricepute în amor 

toate sigilate în focul inimii 

peste cearâ cu ghiulul cel greu 

...şi giugiuc - caşto 

puşti de pezevenghi 

şi de mamâ cadânâ 

muşteriu de soi 
mai câutat aş fi 
chiar şi decât 

excelenţa sa, monseniorul Antipa. 

matematici 


Din apropiere lucrurile arătau toate aşa 
ca-n exerciţiul unor matematici superioare 
între două acolade, suprinse, 
o mulţime de oase albe 
aşteptăndu-şi noua lor desfăşurare, 
copacul geometria sa de frunze 
câinele meu fracţia sa de iubire 
poemul acesta mulţimea sa de like-uri 
şi autorul puterea pierdută a orelor sale. 

Dar a venit zeul toamnei care le cunoştea pe toate 
şi plictisit a trecut fluierând mai departe. 

Aleppo 


Am patru ani şi îi mulţumesc cerului că m-am născut 

ÎN PURGATORIU DEŞI NU-I ÎNŢELEG LUCRAREA 

Le mulţumesc oamenilor din jurul meu 

DAR TOŢI SUNT ATÂT DE GRĂBIŢI SĂ MOARĂ ÎNCÂT 

NICIODATĂ NU APUC SĂ LE SPUN CEVA 

Fraţilor şi părinţilor mei de asemenea 

ÎNSĂ Şl El AU DISPĂRUT MAI ÎNAINTE 

CA EU SĂ LE POT VORBI 

aş mulţumi singurei jucării pe care o am 

DAR FAŢA îl ESTE ARSĂ Şl NU CRED CĂ AR FI 

MOMENTUL CEL MAI BUN 

sau braţelor mele, sau picioarelor mele 

ÎNSĂ AŞA CUM SUNT ACUM, ÎNFĂŞURATE ÎN 

PANSAMENTE, NU M-AR AUZI. 


Aş putea încerca să le mulţumesc ochilor mei că 
văd lumina zilei 

DAR PRIN NORUL ĂSTA DE CENUŞĂ TOTUL A DEVENIT 
EXTREM DE GREU PENTRU El 

sau inimii că bate? Poate?! Nu ştiu 

ÎNSĂ DE CÂTE ORI îl VORBESC, EA TACE. 

pacea 


voi păsări de apă 

şi voi - mori nesfârşite de cuvinte - 

zburând neîntrerupt 

prin timpul care macină 

vă conjur: iubiţi-vă! 

şi faceţi pace 

tu moarte şi tu prietenie 

tu suferinţă şi tu iubire 

zburând în stol 

deasupra casei mele. 

alb şi steajâr 


îngerul a venit, 
alb şi steajâr, 
şi s-a îndoit de mine 
(cum altfel?!) 

...restul a fost 
pură politichie apoi. 

“fotografie de grup cu doamna” 

lui Gabi 

Toată viaţa mi-am dorit să fac parte 

dintr-o “fotografie de grup cu doamna" 

şi nu cred că aveam mai mult de 21 de ani 

când m-am îmbolnăvit pentru prima oară, 

apoi cu momente, când de crescută tensiune, 

când de adormită uitare, 

această dorinţă a continuat să persiste 

în sufletul meu 

până în anii din urmă. 

Uneori am avut sentimentul că voi reuşi 

şi că nu sunt departe, 

că în cele din urmă 

fotograful se va dovedi generos 

şi extinzând câmpul imaginar al lentilei sale 

cumva, în sfârşit, 

mă va surprinde acolo, 

alături de cei dragi. 

Dar nu a fost să fie! 

şi azi, aş minţi spunând că nu-mi pare rău. 

Asediind ca un barbar 
meterezele unei cetăţi inexpugnabile 
tot timpul am tremurat pe dinafară 
privind cu ardoare 

prin marginea crenelată a fotografiilor de album 
cadrul familial. 


.... şi dacă asta ar fi fost tot 

tu 


Dintre toate câte am săvârşit 

şi dintre toate cele ce mâ vor urma 

numai tu, 

vei fi singur pârâsit 

şi dincolo cu mine 

tu nu vei merge. 

Dincolo de locul în care m-ai orbit 

şi dincolo de toate culorile astea 

vii şi ameţitoare ale vieţii, 

fârâ puterea de-a mai putea schimba nimic 

şi fârâ a-mi mai provoca durere 

arzând cum numai eu am ars, 

iubindu-te, 

de-acum vei arde 

numai tu: 

păcatul meu de-a vieţui. 

anunţ publicitar de Black Friday 

ÎNCĂ UN PIC Şl E BLACK FRIDAY 
VÂND TOTUL PE NIMIC! 

VIAŢA MEA Şl MOARTEA MEA DE ASEMENI 
ÎNTREAGĂ! 

CUMPĂRĂTORULUI - MARE BONUS 
TOT CE AM IUBIT: 

ŢARA MEA Şl OAMENII El 
PLUS 

TOŢI CÂINII STRĂZII! 

WEEKEND PLĂCUT! 

spleen 1 


stau în mijlocul câmpului 

...de joacă 

şi aştept. 

fără minge 

fără alţi jucători 

fără porţi 

fără reguli. 

doar stau. 

moartea şi boala 

aşteaptă şi ele în galerie. 

spleen 2 

Aici, eu şi tu 

Pe marginea asta de hârtie 
Nicodată carte 
Anonimi, desueţi 
Separaţi dar iubindu-ne. 

spleen 3 

Şi un singur rost au toate lucrurile astea, să curgă 
Şi lucrurile astea împotmolindu-se ca apoi să se 
rostogolească 

Şi lucrurile astea împotrivindu-se toate ca să cedeze 
iar şi iar, 

să curgă, să curgă 
singurul poem adevărat 

Singurul poem adevărat e cel 
ce nu se mai poate scrie deplin 
nici azi, nici mâine, nici poimâine 
un poem care numai rămâne 
înghiţit şi născut pe jumătate 
şi care în acelaşi timp, 
de oriunde ar fi privit 
rămâne singurul posibil 
Poemul eliberării care se anunţă! 
dă semn. 

o eşarfă 
o renunţare 
şi o zăpăceală 
din care nu-ţi mai revii, 
de câte ori îţi vorbeşte 
simţi cum odată cu el 
ceva în tine moare 
dar şi renaşte definitiv. 

Cum oare să-i rezişti? 

un tramvai numit dorinţa 


Ce ţărm de necuprins şi de neînvins e glodul 

dar visul Omului?, pe plaja lui cum 

stau acum povară, 

aliniaţi în front ca toţi soldaţii, 

statuile atâtor timpuri. 

Cu zodii noi ce cresc şi mor precum delfinii 
poeţii-şi iau din lună iarba lor dar şi năravul 
şi apoi ca mănjii-n lacul din poveste, în oglindă, 
morînecaţi de tineri, unu‘ câte unu‘, 

în noaptea neagră fără vorbe. 

* 

aceasta este linia prin care creştem 

* 

cu silă am fost aduşi şi tot cu silă suntem duşi 
şi anii tinereţii 

(ani de viaţă şi de absenţă - minus anii de beţie), 

prin apa lumii trecând 

- ca prin gura dragonului - 

fiecare am fost 

numai lance şi sare 

şi înaripaţi cum erau odată: 

oamenii - îngereşti 

înainte să cadă 

din bucuria zeilor. 

creştem şi nu spunem... 

părinfilor mei pe care mereu i-am iubit 
cum numai inima mea singură a ştiut 


creştem 

şi nu spunem, 

descreştem 

şi din nou nu spunem 

nimănui niciun cuvânt 

ca sub jurământ, 

mergem mereu cu un ochi îndreptat spre sine 
cu toţii tăcuţi, 

jumătate din ruşine, jumătate din neputinţă, 

- unii pe lângă alţii până la capăt - 
cu încăpăţânare, 

de parcă nu ne-am crede simţurilor 
cât de nefireşti ne sunt 

şi ne redevin toate, 
clipă de clipă, 

creşterile dar şi scăderile noastre, 
paşii ce ne târăsc înapoi 
...din poveste. 

ca un rod bogat într-o cangrena 


Nu voi scrie nimic la începutul acestui poem 

pentru că orice aş scrie se va dovedi de prisos, 

va fi oricum numai o introducere, 

şi tu vei sări cu ochii 

iute pe versul final 

unde în general, nu-i aşa 

-în lumea aceasta a timpului nostru defectuos - 

aşteaptă toată înţelegerea, 

acolo unde e adunat tot schepsisul 

ca un rod bogat într-o cangrenă 

...Ah! cât m-am săturat 

de poemele astea 

mergând toate în mod triumfalist 

numai şi numai înspre moarte, 

nici viaţa mea nu va face excepţie... 

totul va fi identic cu modul în care 

m-ai citit şi până acum 

asteptăndu-i nerăbdător, 

vieţii mele ca unui poem, 

ultimul vers. 

Andalucia 


Ah! Andalucia, 

cât de bogat am fost 

şi cât de sârac sfârşesc acum, 

la picioarele tale... 

Pe marea ascunsâ din ceasul tâu din turn 

atâtea veliere am pierdut 

cum numai un nabab ar fi risipit 

purtându-şi bogâţia zilelor sale 

prin vâltoarea apelor tale 

cu tot atâta turbatâ şi dezlânţuitâ pasiune 

cum am fâcut-o eu. 

Sute de galioane şi goelete, 
zeci de slupuri şi brigantine, 
toate, pântecoase corâbii, 
numai de nestemate pline 
s-au dus. 

şi nimic n-au însemnat pentru mine 
cât te-am iubit. 

De-acum,însă, gata 

grei paşii mei de insomnie plimbându-i 

pe caldarâmul străzilor tale de voci, 

de melancolie şi frică 

numai nopţile îmi mai visează singure. 

...şi când pe lângă mine, 

- ca briza unui port ce nu a existat vreodată - 

trece voaleta unei femei spaniole, 

deşi, încă, tot mă mai cutremur 

repede îmi ascund faţa în umbra portocalilor tăi 

şi printre suspine 

trag cu năduf din ţigară. 


Ah! văduvele mele gitane, 
umbritele mele de doliu şi băutură. 
Malaga, Granada, Cadiz şi Cordoba 
degeaba prin pieţe mai sună chitare, 
degeaba poeţii îngână flamenco, 
degeaba del sangre, degeaba del torro 
corida mea pentru voi a murit 
şi odată cu ea şi tovarăşii mei de lumină. 
...iar în iarba mormintelor lor de sub lună 
degeaba mai vin şi presar 
şi lacrimi şi rime. 

Nu eu am trăit 

şi zilele mele nu eu le-am gustat, 

cum nu mâinile mele au rulat kilometrul ăla de ţigări 

şi nu eu am fost cel care te-a sărutat 

de laînăţimea celei mai mari căderi din lume. 

Numai moartea a fost, iubito, 

numai moartea a fost de fiecare dată, 

locuindu-mă cum numai ea ştie 

ca un fluid în interiorul unui vas scufundat 

în adâncuri cutremurătoare de linişte. 

...şi de câte ori am băut 

...şi de câte ori am luptat 

...şi de câte ori am strigat 

...şi de câte ori mi-am cerut iertare 

ca un erou zăcând în grădina casei tale 

ori ca un om frânt şi lipsit de căpătâi 

de tot atâtea ori 

te-am minţit 

pentru că mereu 

nu am fost nimic altceva 

decât prada cea neînsemnată din ghearele ei. 

Şi atunci, 

cum să ai încredere în cuvintele şi versurile astea?! 

când toate sunt scrise şi rostite numai de ea 

de la bun început şi până la sfârşit, 

aşa cum un fluid locuieşte 

în interiorul unui un vas scufundat 

în adâncuri cutremurătoare de linişte 

şi doar semnează cu numele meu. 

Ada-Kaleh 

"Ada-Kaleh!", "Ada-Kaleh!" striga copilul din mine 


întotdeauna m-a fascinat "Ada-Kaleh"! 
mai întâi din cauza numelui 
amintindu-mi foarte bine de oameni 
- insule fortificate - 

în şcoală am avut şi o colegă căreia îi spuneam aşa, 
desigur în glumă, 

şi mai târziu ori poate tot în vremea aceea 

a apărut la televizor un serial 

cu ajutorul căruia 

călătoream toţi fericiţi 

noapte de noapte 

...prin noapte. 

iar mai aproape de ziua de azi 
prin simplul fapt că a dispărut. 

Lucrurile care dispar 

şi în mod special insulele 

au mereu darul de-a laşa în urma lor, 

un soi de prezenţă ca un fel de aromă 

sau mai bine spus: o ceaţă delicioasă de tip 

“Atlantida" 

continuând să drumeţească la infinit 

prin universul şi imaginarul de nedezvăluit al lumii. 

Şi în contrast cu aceasta 

îmi amintesc acel momentul al lecturii 

pentru mine triumfător, 

când am dat de mărturia nemuritorului Seneca 
anunţând naşterea unei insule de natură vulcanică 
ce încă există şi azi pe hartă: 

“între ape nu era şi dintr-odată acolo era pământ!” 
şi totuşi nimic nu se poate compara cu: 
a fost pământ şi a devenit legendă 
...numai şi numai dispariţia unei insule. 

intrasem cum aş fi intrat în mare... 

Sashei Segal 

Intrasem cum aş fi intrat în mare, 

mai întâi numai adierea i-o simţeam 

şi mirosul ei de sare 

amestecat cu formol 

apoi cu un iz fin de garofiţe 

încă mai purtam pe umeri 

sentimentul fericit că-i eram departe, 

şi numai întâmplător am păşit 

tot mai aproape de trupul ei 

când m-a cuprins, 

până la ţăţişoare 

apoi până la buzişoare, cum s-ar zice 
pe jumătate eram al ei... 

Afară soarele ardea agitat 

şi vara sta răstignită pe valurile ei, 

toate visele ardeau acolo în derivă 

ca o mare de corăbii în urma unei crâncene bătălii. 

Eu dam capul pe spate, 

ori de-a dreptul speriat 

căndîntr-o parte când în alta, 

să nu las apa aia neagră 

să-mi intre în gură, 

ca atunci când eram copil 


Volume de Aer II 


56 



şi făceam baie 

într-o Dunăre murdară de pulbere. 

Cerul alerga deasupra mea cu maximă viteză, 

fără să-i pese, 

parcă şi mai albastru, 

intrasem în panică 

şi de frică să nu mă înec 

scuipam acum întruna scârbit, 

în afară, 

o bală lungă, 

pe jumătate salivă, pe jumătate venin, 
puţinul pe care-lînghiţisem 
deşi nici jumătate de oră nu trecuse 
de când intrasem în acel cimitir 
să-mi pun ordine şi linişte 
în gânduri. 

sălbăticiuni ale pământului 


Noi, toate, 

aceste sălbăticiuni ale pământului, 
de azi începând, 
nu ne mai ascundem trupu' 
în spatele căderilor repezi de ape 
şi nici după crestele munţilor 
cum făceam altădată. 

Libere alergând prin imperiul 
de necuprins al cuvântului, 
de-acum de străini 
suntem din ce în ce mai mult 
văzute la faţă. 

însă toate am învăţat ascunzişul inimii 
şi prin bogata-i ferigă, 
ochiul vânătorului şi săgeata durerii 
nu ne mai poate ajunge. 

cele 12 ceasuri de paza ale Poeziei 


sau 

câte ceva despre raportul dintre alb şi negru, bine şi 
rău, lumină şi întuneric în Poezie 


Predoslovie: 

Poezia nu are vreo legendă sau dacă are 
Ea este la fel de adevărată sau de mincinoasă 
Cum sunt toate celelalte legende 
despre facerea lumii. 

Ea nu are o relaţie specială cu frumuseţea 
Numai frumuseţea are cu lumea. 

Ea răspunde numai întrebărilor sosite din viitor 
Şi nu se adresează timpului de acum 
Şi nici celui imediat următor 
Ea este un mesaj de întâmpinare. 

Poezia nu are treabă cu gingăşia 

Doar gingăşia o îmbracă de cum o zăreşte 

Aşa cum primăvara îmbracă copacii şi atât. 

1 . 


Şi ce iubesc cel mai mult, vorba vine, 
aşa ca disperatul desigur 

e întotdeauna spectacolul cu maimuţa încordată, 
privind în mod educat toate mişcările din jurul ei 
în timp ce inamicii ei adevăraţi îşi dau zeloşi mâna, 
muncind non-stop să-i umple creierul 
cu tot felul de borcănaşe 
frumos etichetate, pline ochi numai cu becuri 
colorate şi arse. 

Asta îmi place la nebunie! 

dar mai ales cum înnebuneşte ea din nimic 

dintr-odată, parcă trezită din somn, 

mai ales pe la 40 de ani, 

şi cum se aruncă agitată şi fără replică 

în mijlocul mulţimii 

hrănindu-se de-acolo fără milă, 

în timp ce viaţa îi face loc tacit, 

fără să strâmbe din nas, ordonănd-o, 

de gustibus non est disputandum 

cadavru lângă alte şi alte cadavre. 

2 . 


Hai, ia-ţi cureaua ta cea lată. 

De care eşti aşa de mândru 
Şi ascute-mă pe ea ca pe un brici 
Apoiîncearcă-mă pe barba ta de popor milenar 
Şi vezi dacă tai bine. 

Dacă eşti mulţumit, cu mine apoi, 

Rezolvă-ţi toate problemele conspiraţioniste 
Ca să simt şi eu că nu am trăit degeaba. 

3 . 

Adevărul despe sine 

vine întotdeauna ultimul 

când el soseşte petrecerea e gata 

mâncărurile s-au sfârşit 

sticlele s-au golit 

şi toţi ceilalţi moţăiesc. 

Numai cel vizat 

stă cu ochii uimiţi şi gura căscată 
ascultăndu-şi ultima melodie, ultima notă: 
adevărul care vine ultimul, 
mereu adevărul despre sine. 

4 . 


îmi plac jucătorii la trapez, 
fără plasă de siguranţă, 
poeţii întârziaţi - dar nu prea mult, 
deloc mumiile, 

a căror fatalitate nu ar mai spune nimic 

îmi plac poeţii care-şi ratează ultima lor speranţă, 

prea bătrâni să mai plece la război, 

prea înceţi să devină eroi civili; 

îmi plac cei care riscă totul pe o singură carte, 

în zenit, 

care niciodată nu au plonjat 
şi care acum se aruncă. 

Azi s-a mai înregistrat un salt, 
încă o lansare, 

mortal, apoi încă treiîntr-un an 
...dar ce frumos le-a fost zborul în gol 
fără nicio o plasă. 

5 . 


A intrat lucifericul Lucifer 

în sala de conferinţe printre oameni 

şi nu a mai fost de găsit. 

Trebuia să ţină un speech 
Panicaţi cei de la pază şi protecţie 
au început să taie în dreapta şi stânga 
printre spectatori. 

6 . 

Dintre toate notele false posibile 

singura notă cu adevărat falsă este a acestui poem, 

a celui ce se scrie în timp ce îl privim pe masă, 

dar nu e poemul care se anunţă, 

nici măcar pe jumătate, el este doar o răsfrângere 

şi un destin ratat, 

un avorton şi acum vi-l arăt şi vouă 

ca la o oră deschisă de anatomie în familie, 

în toată goliciunea lui. 

Poemul ăsta va merge prin lume 
cum mergea odată pe stradă 
câinele meu Nero cu o pungă de plastic 
atârnându-i din rect. 

Nu trebuie să ne fie ruşine, 

între noi nu trebuie să existe secrete 

şi vă spun numai ca să-l puteţi recunoaşte 
oriunde de-acum. 

El nu este poemul meu, ştiu, nici al tău, 
e doar o logoree sălbatică 
când mâna scrie ce-i dictează egoul. 
Feriţi-vă! noaptea sub niciun pretext 
să nu-i deschideţi fereastra sau uşa 
e numai un mort ce se invită singur la cină 
- şi cine ar cina cu un mort?! - 
aşadar mirosiţi-vă bine poemele 
înainte de naştere 

multe dintre ele conţin numai cianură 
pentru suflet şi apropiere 
şi de regulă sunt în pachete de 2+1 , 
deci nu va lăsaţi înşelaţi! 

Ele nu vă duc nicăieri, 
doarîn împărăţia Nosferatului! 

7 . 


Singurul poem adevărat e poemul 
Care nu se poate scrie deplin 
Nici azi, nici mâine şi care trăieşte 
şi rămâne dincolo de noi. 

De oriunde l-am privi el e singurul poem ASTFEL 
Un poem al eliberării care anunţă şi dă semn 
O eşarfă, o batistă, o renunţare, 

Ori o zăpăceală din care nu-ţi mai revii 
Şi de câte ori îi vorbeşti TE IA CU LEŞIN 
pe nepusă masă. 

Cum să fii atât de de tare şi să rezişti naşterii lui? 

8 . 

Numai iubirea zăludă ca o amfibie de uşoară 
Mai străbate temerară aceste ape 
de întuneric până la ţărm 

Şi asta NU pentru un bărbat. NU pentru o femeie 
şi nici pentru sine. 

Iar frumuseţea aceasta a momentului, unică, 
se numeşte frumuseţea ceasului ce bate 
ora exactă în imperiul de poezie 
Când toţi şi-au abandonat lucrul 

Ea îşi suflecă mânecile descoperind 

diafanele ei mâini 

Şi pe nicovală ţinând un ciocan 

în faţa forjei aprinse 

Munceşte fierul brut şi 

teribil de încăpăţânat al omului. 

Numai ea reuşeşte să facă asta 
şi Lumina. 

9 . 

Apoi e liniştea! 

Ştiu nimeni nu se mai gândeşte la ea 
Dar ea e singura care alege şi culege 
Şi între rânduri numai ea reuşeşte 
să despartă apele. 

Acolo sălăşuieşte şi esenţa poeziei. 

Iar un poem fără linişte e un poem mutilat! 
urlând în piaţă, înspăimântând şi provocând 
greaţă trecătorilor. 

De aşa ceva nimeni nu are nevoie. 

10 . 


Orice poem se naşte, 
şi asta e o condiţie obligatorie, 
doar după ce ascultătorul lui a devenit 
cel puţin posibil. 

De aceea poetul niciodată nu face altceva 
decât să răspundă unor întrebări sosite 
din viitor şi din partea unor necunoscuţi. 
Aceasta îi e menirea. 

11 . 

Prietenii cei mai buni ai poetului 
nu sunt nici poezia şi nici oamenii 
numai ceaţa şi somnul 
însă mai pot fi şi alţii 

...dar în care nu trebuie să aveţi încredere. 

12 . 


întotdeauna când un poet priveşte 
Priveşte o mare de la înălţimea unui munte. 
Inexplicabil el se simte stăpânul lor 
Şi nu se poate tămădui deşi ambele-l pierd. 
Poetul are mentalitatea unui cuceritor. 

Şi de câte ori cucereşte este învins. 

De câte ori este învins el repriveşte poemul 
ca pe o sinucidere ratată. 

El niciodată nu-şi va ierta asta. 

De încheiere: 

E atâta mizerie în jur 

Şi toamna trotuarele-s îmbrăcate în atâta aur 
încât e mai bine să rămâi în casă 
singur 
şi sărac. 

Ah! şi cât de mult iubesc oamenii! 

oficiul obiectelor pierdute 

am înţeles că există locuri de unde pot fi ridicate 

toate obiectele pierdute 

şi de asemeni, locuri care le aspiră 

pe cele mai mici dintre ele, 

cum ar fi de exemplu, pentru bufoni, 

nasturi şi monezi fine, 

spaţiul dintre scândurile unor podele sau 

năstruşnica trompă a aspiratorului Henry; 

ori pentru lucruri ceva mai mari: depozite şi muzee, 

cum e Oficiul Obiectelor Pierdute din cadrul Poliţiei 

Metropolitane Londoneze 

aflat pe aceeaşi stradă nu departe 

de Madam Tussauds, 

el chiar un muzeu al unor figuri pierdute. 

La fel mă gândesc că trebuie să existe 

şi-ntre zile şi între oameni 

un spaţiu îngust care aspiră continuu, 

tot ce este fugar ori emoţie fragilă, 

tot ce nu este bine ancorat, balansat, 

aparat ori conştientizat, 

cum trebuie să existe un muzeu 

sau măcar un birou de oferit informaţii 

disperaţilor cărora le-a fost furată ţara 

ori nu şi-o mai regăsesc 

ori şi-au pierdut iubirea de ea. 

cum trece somnul greu pe lângă vise 


De-acum numai apele 

şi toată puterea lor... 

încolţiţi 

printre valuri 

ca pietrele 

vom sta 

închişi, 

de pretutindeni, 
doar tăcerile 
ni le vom asculta, 
trecând pe lângă noi 
cum trece somnul greu 
pe lângă vise. 

Am fost sau nu 
şi noi acolo?! 

nimeni nu va mai putea şti 
printre valurile nopţii 
firavi ca mugurii 

încolţiţi de puterea apelor tulburi 
ne vom pierde 

privindu-ne fără să ne mai cunoaştem 
sub ochiul nostru vom deveni ca pietrele, 
închişi 

de pretutindeni, 
numai tăcerile 
pe lângă noi 
vor trece, 

cum trece somnul greu 
amar pe lângă vise. 

cu iubire primăverii eterne 


Şi dacă, după cum o ştii, 
simţirea mea întreagă 
săpată-i ca o scoică 
în falnic trunchi, 
şi aruncată peste ape... 

Şi dacă-n valsul ei de lotcă, 
nebun cu inima-mi amară 
ameţitor dansând 
voi plânge singur ca o fiară 
primejduind serenitatea mării 
şi pacea zborurilor din zare... 

Şi dacă-n rada portului ce tace 
cu soarele şi cu mirosul lui de alge, 
zămbindu-ţiîn ferestre 
nu voi ajunge iară, 

îţi voi trimite-n schimb într-o caleaşcă, 

mulţimea florilor din lume 

de dorul meu 

doar ele 

să-ţi vorbească. 

ce sâ fie prietenia?! 

Măriei 

Ce să fie prietenia?! 

Dacă nu lumina firavă a unei lumânări 
şi ea născută 

cum se nasc toate nuanţele lumii 
Şi dacă tu nu vei sta în noapte 
apărănd-o cu mâinile 
Ce va rămâne din ea? 


Ce să fie prietenia?! 

Dacă nu visul tău neîntrerupt visăndu-i ei visele 
şi atunci când te sună şi atunci când te uită, 
de fiecare dată aşteptarea inundăndu-ţi sufletul 
precum o câmpie cu un munte de apă, 
în plină secetă 
să nu o poţi sătura. 


Ce să fie prietenia?! 

Dacă nu versul tău ultim în oglindă 
Când singur te priveşti şi deşi te datini 
din văzduhul lumii cineva, 
pe aripile sale 
în lumină te ţine. 

iertare 


pentru toţi cei pentru care 

mai toţi anii au fost grei şi încă mai sunt 

pentru toţi deznădăjduiţii vieţii 

ca şi pentru toţi bolnavii ei 

pentru toţi cei căzuţi, disperaţi 

sau dispăruţi 

pe care ochiul şi inima noastră n-a ştiut 
sau n-a vrut să-i vadă 

pentru toţi cei care în viaţă fiind 
au fost ţinta nemiluirii noastre - 
jigniţi sau răniţi - 

pentru toţi care încă (ne) mai aşteaptă 

semnul încrederii şi iubirii umane fireşti 

tuturor 

cu smerenie 

sinceră: 

iertare 

